De borromeiske øyene

De borromeiske øyene (italiensk: Isole Borromee) er fem småøyer i Maggioresjøen mellom byen Stresa og kommunen Verbania i Italia. Øyene Isola Bella, med det store Pallazzo Borromeo og museum. Isola Madre, den største av øyene; med en villa, museum og botanisk hage med bl.a. tropiske planter. Isola dei Pescatori eller Isola Superiore, med en fiskerlandsby. Den eneste av øyene som er bebodd hele året. Isolini di San Giovanni, ved Pallanza, Verbania. Bebygd med et lite palass. Scoglio della Malghera, en ubebygd holme ved Isola Bella. Historie Øyene var frem til begynnelsen av 1500-tallet øde klippeøyer. I 1501 ble det startet dyrking av sitrusfrukter og senere bygging av villa på Isola Madre. Grev Vitaliano Borromeo fra adelsslekten Borromeo i Milano og Arona påbegynte i 1632 Pallazzo Borromeo på Isola Bella. I dag er nesten hele øya fylt av dette palasset. Madre, Bella og San Giovanni er i dag fremdeles i Borromeo-familiens eie. Isola Madre ble i 2006 rammet av en storm som gjorde store skader i den botaniske hagen. Transport Bella, Madre og Superiore er åpne for publikum, og kan nås med taxi- eller rutebåt fra Stresa. Referanser Eksterne lenker (en) Isole Borromee – kategori av bilder, video eller lyd på Commons